السلام عليكم ورحمة الله وبركاته. اهلا بكم في حلقة جديدة من برنامج زكاتي. وزي ما وعدتكم ان شاء الله النهاردة نتكلم عن بنود الميزانية او العناصر اللي داخل جوة قائمة المركز
المركز المالي كل بند فيها على حدة ونشوف الزكاة بتاعته بتتحسب ازاي اول واهم بند ممكن يقابلني جوة قائمة المركز المالي او الميزانية العمومية حاجة اسمها الاصول السابتة. الاصول السابتة لها كزا اسم. ممكن تكون اسمها الاصول الثابتة. وممكن تكون
اسمها عروض المستغلات وممكن يكون اسمها عروض القنية عند الفقهاء. وممكن بعض الكلمات تسميها الاصول طويلة الاجل وممكن تكون اسمها الاصول الثابتة الضارة للدخل او الاصول السابتة بغرض الاستغلال. كل ده معناها بكل بساطة الاصول او
ممتلكات اللي عندي جوة المشروع اللي انا باستخدمها في ادارة المشروع. بمعنى عندي مبنى عندي الة عندي سيارة عندي اثاث عندي معدات مكتبية اجهزة كمبيوتر عندي اه اه تكييفات كل دي انشاءات كل دي بيسموها الاصول السابتة. الاصول السابتة اللي بيعتمد عليها المشروع مش كل شوية بيبيعها وبيشتريها
الفقهاء اسمها عروض المستغلات او عروض القونية. وعند الشركات او عند المحاسبين اسمها الاصول السابتة. والاصول السابتة دي لها نوعين. حاجة اسمها الاصول السابتة. الضارة للدخن وحاجة اسمها الاصول السابتة بغرض الاستخدام. ياللا كل واحد فيهم ياخد اللفز اللي هو عايزه. قلنا عروض المستغلات
يساوي الاصول السابتة الضارة للدخل. يعني اللي بتجيب لي دخل والاصول السابتة بغرض الاستخدام اسمها عروض القونية عند الفقهاء. كل الاربع انواع دول او اللي احنا سميناهم نوعين بس باربع مصطلحات
ما فيهاش زكاة. امال الزكاة ناتج منين؟ لو جه اي اصل من الاصول السابتة دي باجرها وبتجيب لي ناتج هي ديت اللي بيكون فيها الزكاة او الناتج من الاصول دي اللي فيها
طب تعالوا نشوف واقعيا كده لو انا بتكلم مع المحاسبين هل الاصول السابتة الناتج منها بيخرج برة الميزانية ولا بيكون جوة النقدية بيكون جوة النقدية وبالتالي الاصول سواء كانت ضارة للدخل او سواء كانت اصول سابتة بغرض الاستخدام ما فيهاش زكاة. والناتج منها بيزهر جوة النقدية او جوة الفلوس اللي موجودة
في البنك وهنزكيها زي ما هنيجي ان شاء الله نشوف بعد كده في الحلقات اللي جاية ازاي بنزكي النقدية او الحسابات الموجودة جوة البنك. طيب في حاجات مرتبطة بالاصول السابتة مهمة جدا
جدا بها ودي ممكن تكون حاجة متخصصة شوية بس عشان احنا وعدناكم ان احنا هنتكلم في برنامج متخصص حاجة اسمها مخصصات اهلاك الاصول السابتة. المخصصات بتاعة اهلاك الاصول سابتة دي اللي هو بيعمل مبلغ بيقتطعه كل سنة عشان لو حصل اي مشكلة بعد كده للاصل في نهاية عمره الافتراضي او في غاية عمره الانتاجي بيقوم يعوض
اهلاك ده نتيجة المبلغ اللي هو محتجزه طيب هل دي اسمها اموال زكوية ولا اسمها التزامات واجبة الخصم؟ لا اسمها التزامات واجبة الخصم. طيب المخصصات دي هي من الالتزامات واجبة الخصم خلينا نقول عن
هنا عنوانين مهمين جدا كده لما هتكلم عن الاصول هقولها لي الاصول واجبة الزكاة خاضعة للزكاة ولا غير خاضعة للزكاة. اما لما اجي اتكلم عن الالتزامات هقول التزامات واجبة الخصم ولا غير واجبة الخصم؟ المخصصات ليست من الالتزامات واجبة الخصم. ليه مع انها التزام علي؟ لانها مرتبطة بالاصول السابتة
لما ما ضفناش الاصول السابتة جوة وعاء الزكاة يبقى مش هنخصم المخصصات من الالتزامات واجبات الخصم. وبناء عليه هنحط قاعدة كده هنشتغل عليها في التلاتين حلقة ما يضاف اصله لا يخصم مخصصه
ما لا يضاف اصله لا يخصم مخصصة. عشان في الاخر يديني وعاء الزكاة الخاضع للزكاة. وان شاء الله نتكلم في الحلقات اللي جاية على انواع تانية من الاصول بتاعة الميزانية. طب
واشوفكم على خير. والسلام عليكم ورحمة الله وبركاته